recursal/SuperWikiNEXT-32B huggingface dataset:
**காந்தா தியாகி** (*Kanta Tyagi*) என்பவர் இந்தியச் சமூக சேவகர் ஆவார். இவர் மத்திய பிரதேசத்தில் பொருளாதார மற்றும் சமூக ரீதியாகச் சமரசம் செய்யப்பட்ட கிராமப்புற பெண்களின் மேம்பாட்டினை மையமாகக் கொண்டு சேவையாற்றும் அரசு சார்பற்ற அமைப்பான, நிமரை தளமாகக் கொண்ட கசுதூரிபா *வனவாசி கன்யா ஆசிரமத்தின்* இயக்குநராக உள்ளார். இந்த அமைப்பின் கீழ், தையல் மற்றும் பின்னல் பள்ளி, மசாலா மற்றும் அப்பளம் உற்பத்தி பிரிவு மற்றும் பழங்குடி பெண்கள் மற்றும் குழந்தைகளுக்கான சுகாதார மையம் ஆகியவற்றை நடத்தி வருகிறார். இவர் மத்தியப் பிரதேசத்தின் நிவாலியில் உள்ள கஸ்தூரிபா காந்தி நினைவு தேசிய அறக்கட்டளையின் அதிகாரப்பூர்வ பிரதிநிதி ஆவார். நர்மதா கட்டுப்பாட்டு ஆணையத்தின் ஒரு பகுதியான சர்தார் சரோவர் திட்டத்திற்கான மீள்குடியேற்றம் மற்றும் மறுவாழ்வு துணைக்குழுவின் உறுப்பினராகவும் உள்ளார். கிராமப்புற சமூகத்திற்கான இவரது சேவைகளுக்காக 1998ஆம் ஆண்டில் இந்திய அரசாங்கத்தின் நான்காவது உயரிய குடிமகன் விருதான பத்மசிறீ விருதைப் பெற்றார். இந்திய வணிகர்கள் மகளிர் பிரிவின் ஜானகிதேவி பஜாஜ் விருதையும் (2002) இவர் பெற்றுள்ளார்.

மேலும் பார்க்கவும்
------------------

* சர்தார் சரோவர் அணை

மேற்கோள்கள்
-----------

1. 1 2  "Jankidevi Bajaj Puraskar for Kanta Tyagi". *The Tribune*. 20 December 2002. 24 October 2015 அன்று பார்க்கப்பட்டது.
2. ↑  "MP's Kanta Tyagi wins Jankidevi Bajaj Puraskar". Economic Times. 11 December 2002. 24 October 2015 அன்று பார்க்கப்பட்டது.
3. ↑  "Smt. Kanta Tyagi, Pratinidhi, Kasturba Trust, Niwali branch – I.M.C. Ladies Wing felicitated by Janki Devi Bajaj Award". Kasturba Gandhi National Memorial Trust. 2015. 12 August 2014 அன்று மூலம் பரணிடப்பட்டது. 24 October 2015 அன்று பார்க்கப்பட்டது.
4. ↑  "Resettlement and Rehabilitation Subgroup". Narmada Control Authority. 2015. 24 October 2015 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
செம்மர தேசியப் பூங்காவில் உள்ள செம்மரங்கள் (எடுத்துக்காட்டுக்கு) (படத்தில் இருப்பவற்றில் எதுவும் ஐப்பரியான் மரம் இல்லை) 
**ஐப்பரியான்** என்பது ஒரு செம்மரம். இது வடக்கு கலிபோர்னியாவில் உள்ளது. இதன் உயரம் 379.3 மீட்டர்கள். இன்று உயிருள்ள மரங்களில் இதுவே உலகின் உயரமான மரம்.  இது 2006 ஆகத்து 25-ஆம் நாள் கண்டறியப்பட்டது. இது இருக்கும் துல்லியமான இடம் தெரிவிக்கப்படவில்லை. ஏனெனில் தெரிவிக்கப்பட்டால் வரும் அதிகமான பார்வையாளர்களால் காட்டின் சூழியல் பாதிக்கப்படும் என்று கருதுகின்றனர். இதில் 502 கனமீட்டர் மரம் இருக்குமெனவும் 700-800 ஆண்டுகள் வயதுடையதாக இருக்கும் எனவும் மதிப்பிடப்பட்டுள்ளது.

மரத்தின் மேற்பகுதியில் மரங்கொத்திகளால் ஏற்பட்ட சேதத்தினால் இம்மரம் மேலும் உயரமாக வளராமல் போயிருக்கலாம் என ஆய்வாளர்கள் கூறுகின்றனர்.

மேற்கோள்கள்
-----------

1. ↑  Earle, CJ (2011). "Sequoia sempervirens". *The Gymnosperm Database*. 2011-08-12 அன்று பார்க்கப்பட்டது.
2. ↑  Preston, R (2006-10-09). "Tall for its age – Climbing a record breaking redwood" (PDF). *The New Yorker*. 2010-03-26 அன்று பார்க்கப்பட்டது.
3. ↑  Martin, G (2006-09-29). "World's tallest tree, a redwood, confirmed". *SFGate*.. பார்த்த நாள்: 2009-08-09.
**மனநல ஆராய்ச்சி அறக்கட்டளை** (*Schizophrenia Research Foundation*) என்பது 1984-ல் சென்னையில் நிறுவப்பட்ட நிறுவனம் ஆகும். இது கடுமையான மனநல கோளாறுகளால் பாதிக்கப்பட்டவர்களுக்குத் தரமான பராமரிப்பு மற்றும் மறுவாழ்வு வழங்குவதை முதன்மை நோக்கமாகக் கொண்டுள்ளது. இந்த அறக்கட்டளை திருவேற்காடு மற்றும் மகாபலிபுரத்தில் இரண்டு குடியிருப்பு மறுவாழ்வு மையங்களுடன், சென்னை அண்ணா நகரில் அமைந்துள்ள மனநல மையத்தையும் கொண்டுள்ளது.

ஆராய்ச்சி
---------

உலக சுகாதார நிறுவனத்தால் நடத்தப்பட்ட பல ஆய்வுகளில் இந்த அறக்கட்டளை பங்கெடுத்துள்ளது. உலக மனநல சங்கம், ஜான்ஸ் ஹாப்கின்ஸ் பல்கலைக்கழகம், கிங்ஸ் கல்லூரிஇலண்டன், ஆக்ஸ்பாம், இந்திய மருத்துவ ஆராய்ச்சி சபை, அனைத்திந்திய மருத்துவ அறிவியல் கழகம், நிம்கன்சு மற்றும் டாட்டா சமூக அறிவியல் கழகம் ஆகிய மனநல ஆராய்ச்சி நிறுவனங்களுடன் இணைந்து பயணிக்கின்றது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், 'மனநலம் மற்றும் சமூக அறிவியலில்' முனைவர் பட்டப் படிப்புகளுக்கான மையமாக இந்த அறக்கட்டளை நிறுவனத்தினை அங்கீகரித்துள்ளது. அறக்கட்டளையின் மாநாடு (ICONS) இரண்டு வருடத்திற்கு ஒரு முறை நடைபெறுகிறது. இதில் உலகம் உலகம் முழுவதிலுமிருந்துலும் புகழ்பெற்ற ஆராய்ச்சியாளர்கள் கலந்துகொள்கின்றனர்.

கல்வியாளர்கள்
-------------

தேசிய தேர்வு வாரியம் 2009 முதல் மனநல மருத்துவத்தில் முதுநிலை படிப்பின் பயிற்சிக்கான மையமாக இதனை அங்கீகரித்துள்ளது. மனநல ஆராய்ச்சி அறக்கட்டளை உளவியல், சமூகப் பணி, செவிலியம், மற்றும் தொழில்சார் சிகிச்சை ஆகியவற்றில் பல்வேறு பயிற்சி மற்றும் பட்டறைகளை வழங்குகிறது. இது தேசிய மனநல மற்றும் நரம்பியல் நிறுவனத்துடன் இணைந்து 'மனநலப் பராமரிப்பு மற்றும் ஆலோசனையில்' ஒரு வருட பட்டயப்படிப்பினையும், தமிழ்நாடு டாக்டர் எம்ஜிஆர் மருத்துவப் பல்கலைக்கழகத்துடன் இணைந்து மனநலத்தில் முனைவர் பட்ட ஆராய்ச்சியையும் வழங்குகிறது.

விழிப்புணர்வு
-------------

மனநல ஆராய்ச்சி அறக்கட்டளை, மனநலம் பற்றிய விழிப்புணர்வை ஊக்குவித்தல் மற்றும் கல்வித் திட்டங்கள் மூலம் மனநலம் பாதிக்கப்பட்ட நோயாளிகளுக்கான நலன்களுக்காகப் பரப்புரை செய்வதில் ஈடுபட்டுள்ளது. மேலும் விழிப்புணர்வை மேம்படுத்தவும், களங்கத்தைச் சமாளிக்கவும் ஒரு சர்வதேச திரைப்பட விழா, ஃபிரேம் ஆஃப் மைண்ட் ஒன்றை நடத்தியது. இந்த அறக்கட்டளை மனநலம் குறித்து எழுதும் பத்திரிகையாளர்களுக்கான ஊடக விருதையும் தொடங்கியுள்ளது.

மேற்கோள்கள்
-----------

1. ↑  "Research".
2. ↑  "Scarf: Overcoming a stigma". *The Hindu*. 2004-02-18. 2004-02-18 அன்று மூலம் பரணிடப்பட்டது. 2021-09-30 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* ISNI

 |
**வேதிச் சிதைவு** *(Chemical decomposition)* என்பது ஓரு வேதிச்சேர்மத்தை தனிமங்களாக அல்லது சிறு சேர்மங்களாகப் பிரிக்கும் வினைவகையாகும். சில நேரங்களில் இவ்வினை வேதித் தொகுப்பு வினைக்கு நேரெதிரான வினை என்றும் கருதப்படுகிறது. பெரும்பாலும் இவ்வகைச் சிதைவு வினைகள் வேதியியலில் விரும்பப்படுவதில்லை. ஒரு வேதிச் சேர்மம் கொண்டுள்ள அதன் நிலைப்புத்தன்மை, அச்சேர்மம் சுற்றுச்சூழலில் இடம்பெற்றுள்ள வெப்பம், கதிரியக்கம், ஈரப்பதம், அல்லது ஒரு கரைப்பானின் அமிலத்தன்மை, ஆகிய காரணிகளால் முடிவாகக் கட்டுப்படுத்தப்படுகிறது. சிதைவுவினைகளின் செயல்முறை விவரங்கள் சரியான முறையில் வரையறுக்கப்படவில்லை. மாறாக, ஒரு மூலக்கூறு சிறு துண்டுகளாக உடையலாம் என்கின்ற போக்கிலேயே வரையறுக்கப்பட்டுள்ளது. அணுப் பொருண்மை அலைமாலையியல், மரபார்ந்த எடையறி பகுப்பாய்வு மற்றும் வெப்பஞ்சார்ந்த எடையறி பகுப்பாய்வு போன்ற பல்வகையான பகுப்பாய்வு முறைகளில் வேதிச்சிதைவு வினை அலசி ஆராயப்பட்டுள்ளது.

சற்று விரிவாக அலசப்பட்ட ஆய்வுகளின் அடிப்படையில் வேதிச் சிதைவு என்பது ஒரு சேர்மம் ஒருபருப்பொருள் நிலையில் இருந்து ஒன்று அல்லது இரண்டு நிலைகளுக்கு பிரிவதையும் உள்ளடக்கியது என்று வரையறை செய்யப்பட்டுள்ளது 

வேதியியலில் மூன்று வகையான சிதைவு வினைகள் உள்ளதாக வகைப்படுத்தப்பட்டுள்ளது. வெப்பச் சிதைவு, மின்பகுச் சிதைவு, வினையூக்கிச் சிதைவு என்பன அம்மூன்று வகைச் சிதைவு வினைகளாகும்.

சிதைவுவினையின் பொதுவாய்ப்பாடு
-----------------------------

வேதிச் சிதைவின் பொதுவான அமைப்பு வாய்ப்பாடு இவ்வாறு அமையும்:

AB → A + B
இதற்கு தண்ணீரின் நீராற்பகுப்பு வினையைச் சரியான உதாரணமாகக் குறிப்பிடலாம். இங்கு நீர்ம நிலையிலுள்ள நீர் மூலக்கூறு வாயு நிலையில் உள்ள ஐதரசன் மற்றும் ஆக்சிசனாகச் சிதைவடைகிறது.

2 H2O(*I*) → 2 H2 + O2
### கூடுதல் உதாரணங்கள்

ஐதரசன் பெராக்சைடு, மெல்ல தண்ணீர் மற்றும் ஆக்சிசனாகச் சிதைவதைத் தன்னிச்சையானச் சிதைவடைதலுக்கு ஒரு உதாரணமாகக் கூறலாம்.

2 H2O2 → 2 H2O + O2
கார்பனேட்டுகளைச் சூடாக்கும்போது அவை சிதைவடைகின்றன. கார்பானிக் அமிலம், H2CO3 இதற்கு விதிவிலக்காகும். கார்பானிக் அமிலம் மட்டும் தன்னிச்சையாகச் சிதைவடைந்து கார்பன் டை ஆக்சைடு மற்றும் தண்ணீரராக்ச் சிதைவடைகிறது. சோடா உடைக்கும்பொழுது வெளிப்படும் ஓசை மற்றும் மதுபானங்கள் திறக்கும்போது வெளிப்படும் ஓசைகள் சிதைவடைந்த வாயுவின் வெளிப்பாடு ஆகும். 

H2CO3 → H2O + CO2
மற்ற கார்பனேட்டுகளைச் சூடுபடுத்தினால் அவை அவற்றின் உலோகம் மற்றும் ஆக்சைடுகளாகச் சிதைவடையும். பின்வரும் வினையில் உள்ள *M* உலோகத்தைக் குறிக்கிறது.

MCO3 → MO + CO2
குறிப்பிட்டுச் சொலவேண்டுமென்றால், கால்சியம் கார்பனேட்டு சிதைவைச் சொல்லலாம்.:

CaCO3 → CaO + CO2
உலோக குளோரேட்டுகளும் சூடாக்கும் போது சிதைவடைகின்றன. ஒரு உலோக குளோரைடு மற்றும் ஆக்சிசன் ஆகியன விளைகின்றன.

2 MClO3 → 2 MCl + 3 O2
பொதுவாக குளோரேட்டுகள் ஆக்சிசனை வெளிவிட்டு சிதைகின்றன. உதாரணமாக பொட்டாசியம் குளோரேட்டு

2 KClO3 → 2 KCl + 3 O2

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "decomposition". *Compendium of Chemical Terminology* Internet edition.

இவற்றையும் காண்க
----------------

* பகுப்பாய்வு வேதியியல்
* வெப்பச் சிதைவு

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***வேதிச் சிதைவு*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***வேதிச் சிதைவு***   
என்பதின் ஊடகங்கள் உள்ளன. 

* Biodegradation database
**ஐப்போநைட்ரசு அமிலம்** *(Hyponitrous acid)* H2N2O2 என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். HON=NOH என்ற அமைப்பு வாய்ப்பாடாகவும் இந்த சேர்மத்தை எழுதமுடியும். நைட்ரமைடு ((H2N−NO2) சேர்மத்திற்கு இது ஒரு மாற்றியனாகும். வெண்மை நிறப் படிகங்களாக உருவாகும் இச்சேர்மம் உலர்நிலையில் வெடிக்கும் நிலையில் காணப்படுகிறது. 

ஐப்போநைட்ரசு அமிலம் நீர்த்தக் கரைசலில் ஒரு வலிமை குறைந்த அமிலமாகும் (pKa1 = 7.21, pKa2 = 11.54) N2O ஆகவும், தண்ணீராகவும் இது சிதைவடைகிறது. 25° செல்சியசில் pH 1–3 அமிலக்கார நிலையில் இதனுடைய அரைவாழ்வுக் காலம் 16 நாட்களாகும்.

H2N2O2 → H2O + N2O
ஐப்போநைட்ரசு அமிலம் இரண்டு வரிசைகளாக உப்புகளை உருவாக்குகிறது. [HON=NO]− எதிர்மின் அயனிகளைக் கொண்ட அமில ஐப்போநைட்ரைட்டுகள் மற்றும் [ON=NO]2− எதிர்மின் அயனிகளைக் கொண்ட ஐப்போநைட்ரைட்டுகள் என்பன இவ்விரண்டு வரிசை உப்புகளாகும்.

ஐப்போநைட்ரைட்டு அயனியை [ON=NO]2− நீர்த்தக் கரைசலில் இரண்டு வகையான வழிகளில் தயாரிக்க முடியும். கரிம நைட்ரைட்டுகளை உபயோகித்து சோடியம் உப்புகள் தயாரிப்பது ஒரு வழியாகும்:

RONO + NH2OH + 2 EtONa → Na2N2O2 + ROH + 2 EtOH
சோடியம் நைட்ரைட்டுடன் சோடியம் பாதரசக்கலவையைச் சேர்த்து ஒடுக்கம் செய்து ஐப்போநைட்ரைட்டு அயனியை தயாரிப்பது மற்றொரு வழிமுறையாகும்</ref>

2 NaNO2 + 4 Na(Hg) + 2 H2O → Na2N2O2 + 4 NaOH + 4 Hg.
கரையாத வெள்ளி உப்பை வெள்ளி நைட்ரேட்டு கரைசலைச் சேர்த்து வீழ்படிவாக்க முடியும். 

Na2N2O2 + 2 AgNO3 → Ag2N2O2 + 2 NaNO3
தூய்மையான அமிலத்தை வெள்ளி(I) ஐப்போநைட்ரைட்டும் ஈதர் கலந்த நீரிலி HCl உம் சேர்த்து தயாரிக்கலாம். 

Ag2N2O2 + 2 HCl → H2N2O2 + 2 AgCl
மறுபக்க மற்றும் ஒருபக்க மாற்றியன்கள் என்ற இரண்டு வகையான அமைப்புகளில் ஐப்போநைட்ரசு அமிலம் காணப்படுவதற்கு சாத்தியங்கள் உண்டு. திண்ம நிலையிலுள்ள Na2N2O2•5H2O மறுபக்க வடிவம் என்று உறுதியாகக் கூறலாம். நிறமாலைத் தரவுகளும் தூய்மையான அமிலம் மறுபக்க வடிவமைப்பிலுள்ளதாகத் தெரிவிக்கிறது. Na2N2O2 என்ற சோடியம் உப்புடன் Na2O வும் வாயுநிலை N2O வும் சேர்த்து ஒருபக்க மாற்றியனைத் தயாரிக்க முடியும்

மேற்கோள்கள்
-----------

1. 1 2 3  Wiberg, Egon; Holleman, Arnold Frederick (2001). *Inorganic Chemistry*. Elsevier. பன்னாட்டுத் தரப்புத்தக எண்:0-12-352651-5.
2. 1 2  Catherine E. Housecroft; Alan G. Sharpe (2008). "Chapter 15: The group 15 elements". *Inorganic Chemistry* (3rd ). Pearson. பக். 468. பன்னாட்டுத் தரப்புத்தக எண்:978-0-13-175553-6.

| * பா
* உ
* தொ
நீரியம் சேர்மங்கள் |
| --- |
| 
* H3AsO3
* H3AsO4
* HArF
* HAt
* HSO3F
* HBF4
* HBr
* HBrO
* HBrO2
* HBrO3
* HBrO4
* HCl
* HClO
* HClO2
* HClO3
* HClO4
* HCN
* HCNO
* H2CrO4/H2Cr2O7
* H2CO3
* H2CS3
* HF
* HFΟ
* HI
* HIO
* HIO2
* HIO3
* HIO4
* HMnO4
* H2MoO4
* HNC
* NaHCO3
* HNCO
* HNO
* HNO3
* H2N2O2
* HNO5S
* H3NSO3
* H2O
* H2O2
* H2O3
* H3PO2
* H3PO3
* H3PO4
* H4P2O7
* H5P3O10
* H2PtCl6
* H2S
* H2S2
* H2Se
* H2SeO3
* H2SeO4
* H4SiO4
* H2SiF6
* HSCN
* H2SO3
* H2SO4
* H2SO5
* H2S2O3
* H2S2O6
* H2S2O7
* H2S2O8
* H2S3
* CF3SO3H
* H2Te
* H2TeO3
* H6TeO6
* H4TiO4
* H2Po
* HCo(CO)4
* Li2NH
* NH2

 |
**இடங்கழி நாயனார் கோயில்** புதுக்கோட்டை மாவட்டம் கொடும்பாளூரில் அமைந்துள்ள கோயிலாகும்.

அமைவிடம்
--------

இக்கோயில் இடங்கழி நாயனார் என்னும் நாயனாருக்காக அமைந்துள்ள கோயிலாகும்.

அடியார் தொண்டு
--------------

இடங்கழி நாயனார் கொடும்பாளூரைத் தலைநகராகக் கொண்டு ஆட்சி செய்தவர். பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.

கோயில் அமைத்தல்
---------------

இவருக்காக சில ஆண்டுகளுக்கு முன்பாக இக்கோயில் கட்டப்பட்டது. தொடர்ந்து புனரமைப்பு செய்து சுற்றுச்சுவர் எழுப்பி, குரு பூசையும் செய்யப்பட்டது.

செல்லும் வழி
------------

சென்னை-மதுரை வழித்தடத்தில் விராமலிமலைக்கு தெற்கே ஆறு கி.மீ. தொலைவில் கொடும்பாளூர் உள்ளது. கொடும்பாளூர் சந்திரம் பேருந்து நிறுத்தத்தில் இருந்து வடக்கில் ஒரு கிமீ தொலைவில் இக்கோயில் உள்ளது.

அருகிலுள்ள கோயில்
-----------------

இக்கோயிலுக்கு அருகில் முசுகுந்தேஸ்வரர் கோயில் உள்ளது.

மேற்கோள்கள்
-----------

1. ↑  வரலாற்றுச் சுவடுகளின் சின்னம் கொடும்பாளூர், தினமணி, 28 சூன் 2020
2. 1 2 3  கள்வனுக்கும் கருணை காட்டிய இடங்கழி நாயனார் திருக்கோயில், தினமணி, 27 அக்டோபர் 2017
**எரிச் கிளார்** *(Erich Clar)* பல்வளைய அரோமாட்டிக் ஐதரோகார்பனை ஆய்வு செய்த கரிமவேதியியலாளர் ஆவார். 1902 ஆம் ஆண்டு ஆகத்து மாதம் 23 ஆம் நாள் இவர் பிறந்தார். பல்வளைய அரோமாட்டிக் ஐதரோகார்பன்கள் தொடர்பான வேதியியலை இரண்டு தொகுதிகளாக எழுதி வெளியிட்டுள்ளார். பல்வளைய அரோமாட்டிக் ஐதரோகார்பன்கள் தயாரிப்பு, பண்புகள், நூற்றுக்கணக்கான பல்வளைய அரோமாட்டிக் ஐதரோகார்பன்களின் புற ஊதா-கட்புல ஈர்ப்பு நிறமாலைகள் போன்றவை இந்நூலில் விவரிக்கப்பட்டுள்ளன. எனவே பல்வளைய அரோமாட்டிக் ஐதரோகார்பன் வேதியியல் துறையின் தந்தை என்று எரிச் கிளார் போற்றப்படுகிறார். பல்வளைய அரோமாட்டிக் ஐதரோகார்பன் மாற்றியன்களின் நடத்தையை விவரிக்கும் ஒரு கோட்பாட்டை உருவாக்கினார். செக்சுடெட் கோட்பாடு என்றழைக்கப்பட்ட அக்கோட்பாடு தற்போது மூலவரான அவர் பெயராலாயே கிளார் விதி என்று அழைக்கப்படுகிறது. அரோமாட்டிக் செக்சுடெட் என்று அவருடைய நூலிலும் இக்கோட்பாடு விவரிக்கப்பட்டுள்ளது. 1965 ஆம் ஆண்டு செருமன் நாட்டைச் சேர்ந்த வேதியியல் கழகம் வெளிநாட்டு அறிவியலாளர்களுக்கு வழங்கும் அதன் மிக உயரிய விருதான ஆகத்து கெக்குலே பதக்கத்தை இவருக்கு வழங்கி சிறப்பித்தது. மற்றும் 1987 ஆம் ஆண்டு பாலிநியூக்ளியர் அரோமாடிக் ஐதரோகார்பன்கள் குறித்த பன்னாட்டு கருத்தரங்கின் முதல் பல்வளைய அரோமாடிக் ஐதரோகார்பன் ஆராய்ச்சி விருது எரிச் கிளாருக்கு வழங்கப்பட்டது. 1987 ஆம் ஆண்டு மார்ச்சு மாதம் 27 ஆம் நாள் இவர் இறந்தார்.

மேற்கோள்கள்
-----------

1. ↑  "Dr. Erich (Eric) Clar". 2014-01-20 அன்று பார்க்கப்பட்டது.
2. ↑  "High award for Glasgow scientist". *The Glasgow Herald*: p. 8. October 29, 1965.. பார்த்த நாள்: 2014-01-20.
3. ↑  "New titular professors at Glasgow". *The Glasgow Herald*: p. 5. June 29, 1966.. பார்த்த நாள்: 2014-01-20.
4. ↑  "ISPAC Awards". 2016-03-14 அன்று மூலம் பரணிடப்பட்டது. 2014-01-20 அன்று பார்க்கப்பட்டது.
**காந்தளி திருவிழா** (*Kandali Festival*) என்பது இந்தியாவின் உத்தரகாண்ட் மாநிலத்தின் பித்தோராகர் மாவட்டத்தைச் சேர்ந்த ருங் பழங்குடியினரால் நடத்தப்படும் திருவிழா ஆகும். பன்னிரண்டு ஆண்டுகளுக்கு ஒருமுறை பூக்கும் காந்தளி செடியில் பூக்கும் நாளோடு இத்திருவிழா நடைபெறுகிறது. இது ஆகத்து மற்றும் அக்டோபர் மாதங்களுக்கு இடையில் சௌண்டாசு பள்ளத்தாக்கில் நடைபெறும். 1841-இல் லடாக்கிலிருந்து இந்தப் பகுதியைத் தாக்கிய ஜோராவர் சிங்கின் தரைப்படையின் தோல்வியை இது கொண்டாடுகிறது.

வரலாறு
------

காளி ஆற்றின் வழியாகத் திரும்பும் வீரர்கள், வழியில் உள்ள கிராமங்களைக் கொள்ளையடித்து, காந்தளி செடிகளுக்குள் ஒளிந்துகொண்டதாக நாட்டுப்புறக் கதைகள் கூறுகின்றன. பெண்கள் இவர்களை எதிர்த்து, காந்தளி செடிகளை அழித்தார்கள். இத்திருவிழாவின் போது மீண்டும் இச்செயலைச் செய்து நிகழ்வினை நினைவு கூறுகின்றனர்.

மற்றொரு கதை, கன்-டலி எனப்படும் புதரிலிருந்து வேரின் பசையினைக் காயத்தின் மீது தடவிய சிறுவன் இறந்ததைப் பற்றிக் கூறுகிறது. கோபமடைந்த இவரது தாயார் இந்தப் புதரைச் சபித்தார். எனவே பன்னிரண்டு ஆண்டுகளுக்கு ஒருமுறை கன்-டலி செடியின் வேரைப் பிடுங்கி அழிக்குமாறு ரங் பெண்களுக்கு உத்தரவிட்டார்.

கொண்டாட்டம்
-----------

இந்த புனிதமான திருவிழா நடைபெறும் நாளன்று, அதிகாலை சடங்குகளுடன் தொடங்குகிறது. குடும்பத்தினர் அனைவரும் அதிகாலையில் எழுந்து பார்லி மற்றும் ரவை மாவு கலவையின் உதவியுடன் பிரார்த்தனை செய்ய சிவலிங்கத்தை தயார் செய்கிறார்கள். இவர்கள் தங்கள் வீட்டையும் சுற்றுப்புறத்தையும் மலர்களால் அலங்கரிக்கின்றனர். வெற்றிக் குரல்கள் எழுப்பப்படுகின்றன. மக்கள் எப்போதும் தங்கள் எதிரிகளை வென்றெடுக்க விரும்புவதற்காக அரிசி தானியங்களை காற்றில் வீசுகிறார்கள். அரிசி தானியங்களை எறிவது சர்வவல்லமையுள்ளவருக்கு மரியாதையை கொடுப்பதைக் குறிக்கிறது. இவர்கள் பாரம்பரிய ஆடைகளை அணிந்து, பூசைக்குப் பிறகு ஒன்றாக அமர்ந்து சுவைமிகு சமூக விருந்தினை உட்கொள்கின்றனர்.

இவர்கள் வெள்ளை துணியால் புனித மரத்தினைச் சுற்றிக் கட்டி, புனித நீர், தானியங்கள் மற்றும் பிற சடங்கு பொருட்களை வழங்குவதன் மூலம் சடங்குகளை நிறைவேற்றுகின்றனர். குதிரைப்படையின் பின் பெண்கள் ஆயுதங்களுடன் அணிவகுப்பு நடத்துகிறார்கள். அதேசமயம் ஆண்கள் வாள்களுடன் ஆயுதம் ஏந்தியவர்களாக அணிவகிக்கின்றனர். இதைத் தொடர்ந்து குழந்தைகள் அணிவகுப்பு பாடல்களைப் பாடி நடனம் மற்றும் இசையுடன் செல்வார்கள். காளி நதிக்கும் தௌலி நதிக்கும் இடையில் அமைந்துள்ள பள்ளத்தாக்கில் பாடல் மற்றும் நடனத்தின் கொண்டாட்டம் களைகட்டி மலைகளில் இவர்களின் ஆராவாரம் எதிரொலிக்கிறது. ஆற்றல் மிக்க குதிரைப்படை காந்தளிச் செடி நிறைந்தப் பகுதியினை அடையும் போது பாடல்கள் மெல்லிசையாக மாறி போர்க்குரல்களாகவும் போர் முழக்கங்களாகவும் மாறுகின்றன.

வெற்றி நடனம், காந்தளி புதர்களை வேரோடு பிடுங்கியதும், சுவையான உணவுடன் திருவிழா நிறைவடைகிறது. நாடு முழுவதிலுமிருந்து வரும் சுற்றுலாப் பயணிகள் மற்றும் பிற கிராமங்களிலிருந்து வரும் உள்ளூர்வாசிகளும் இணைந்து இந்த திருவிழாவை மிகவும் அற்புதமான பாரம்பரியங்கள் மற்றும் பழக்கவழக்கங்களை உயிர்ப்பிக்கும் வகையில் கொண்டாடுகின்றனர்.

மேற்கோள்கள்
-----------

1. ↑
2. ↑
3. ↑

வெளி இணைப்புகள்
---------------

* ரங் மங்
**இடப் பெயர்** என்பது, பெயர்ச்சொற்களில் ஒரு வகையான, இடத்தைச் சுட்டுகின்ற பெயர்கள் ஆகும். இந்த இடப் பெயர்ச்சொற்களை, பொது இடப் பெயர்கள், சிறப்பு இடப் பெயர்கள் என தமிழ் இலக்கணத்தில் மேலும் இரண்டாக வகைப்படுத்தப்பட்டுள்ளது.

பொது இடப் பெயர்கள்
------------------

பொது இடப் பெயர்கள் என்பன, குறிப்பிட்ட ஒரு இடத்தின் பெயராக அல்லாமல், பொதுவாக இடத்தைக் குறிக்கும் சொற்கள் அல்லது பெயர்களாகும். எடுத்துக்காட்டாக:

* கோயில்
* ஊர்
* மாநிலம்
* நாடு

இங்கே கோயில் எனும்போது அது, கோயில்கள் எதையும் குறிக்கலாம். இது போலவே ஊர் எனும்போது அது பல இலட்சக்கணக்கான ஊர்களுக்கான பொதுவான பெயராகும். மாநிலம் என்பதும், நாடு என்பதும் கூட பொதுவாக எந்த ஒரு மாநிலத்தையோ, நாட்டையோ குறிக்க பயன்படும் இட வகைகளுக்கான பொதுவான பெயராக அமைந்துள்ளன. இதனால் இவை *பொது இடப் பெயர்கள்* எனப்படுகின்றன.

சிறப்பு இடப் பெயர்கள்
---------------------

சிறப்பு இடப் பெயர்கள் என்பன, பொதுவாக இடத்தை குறிக்கும் பெயராக அல்லாமல், குறிப்பிட்ட இடத்திற்கான தனித்துவமான பெயர்களாகும்.

* திருகோணச்சரம்
* வணடலூர்
* தமிழ்நாடு
* இலங்கை

இதில் திருகோணச்சரம், வண்டலூர், தமிழ்நாடு, இலங்கை போன்றன குறிப்பிட்ட ஒரு இடத்தை மட்டுமே குறிக்கப் பயன்படும் சிறப்பு இடப் பெயர்களாகும். இதனால் இவை *சிறப்பு இடப் பெயர்கள்* எனப்படுகின்றன. 

அங்கு, இங்கு, எங்கு போன்ற சொற்கள் *கு* உருபு ஏற்றுவருகின்ற இடப் பெயர்களுக்குப் பதில் சொற்களாக அமைந்து வருகின்றன.
| * பா
* உ
* தொ
 எரிமலை மற்றும்   ரியுகுயு தீவுகளுக்கான போர் |
| --- |
| இவோ ஜீமா – ஒகினவா – தென்கோ |

  

**எரிமலை மற்றும் ரியுகுயு தீவுகளுக்கான போர்** (*Volcano and Ryukyu Islands campaign*) எனபது இரண்டாம் உலகப் போரில் பசிபிக் போரின் ஓர் அங்கமாக நேசப் படைகளுக்கும் யப்பானியப் பேரரசுப் படைகளுக்குமிடையே பசிபிக் பெருங்கடலில் 1945 ஜனவரி முதல் யூன் வரையான காலப்பகுதியில் நடைபெற்ற சண்டைகள், முறியடிப்புச் சமர்கள் என்பவற்றைக் குறிக்கும்.

இப் போர் எரிமலை மற்றும் ரியுகுயு தீவுக் கூட்டத்தில் நடைபெற்றது. இப்போரின் முக்கிய சண்டைகளாக இவோ ஜீமா சண்டை (பெப்ரவரி 16-மார்ச் 26, 1945) ஒகினவா சண்டை (ஏப்ரல் 1-ஜூன் 21, 1945) என்பவற்றையும் முக்கிய கடற் சமராக தென்கோ நடவடிக்கையையும் குறிப்பிடலாம்.

இப்போரானது நெசப்படைகளின் யப்பான் அக்கிரமிப்புச் சமரின் ஒரு பகுதியாகும். ஆக்கிரமிப்புக்குத் தேவையான பின்னணித் தளங்களாக இவற்றை பயன்படுத்துவதும் யப்பானின் கப்பல் போக்குவரத்துகளை தடை செய்வதும் இதன் நோக்கமாக இருந்தன. இரோசிமா நாகசாகி நகரங்கள் மீதான ஐக்கிய அமெரிக்காவின் அணுகுண்டுத் தாக்குதல், இரசியா யப்பான் மீது போர் அறிவிப்பு போன்ற நிகழ்வுகள், யப்பான் சரணடைந்தமை, இரண்டாம் உலப்போர் முடிவுற்றமை ஆக்கிரமிப்பு நடைபெறவில்லை.

மேற்கோள்கள்
-----------

* Drea, Edward J. (1998). "An Allied Interpretation of the Pacific War". *In the Service of the Emperor: Essays on the Imperial Japanese Army*. Nebraska: University of Nebraska Press. ISBN 0-8032-1708-0.
**ஐப்போபுரோமசு அமிலம்** *(Hypobromous acid)* HOBr என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மிகவும் வலிமை குறைந்தும் நிலைப்புத்தன்மையற்றும் உள்ள ஒர் அமிலமாக இது காணப்படுகிறது. புரோமிக்(I) அமிலம், புரோமனால் அல்லது ஐதராக்சிடோபுரோமின் என்ற பெயர்களாலும் இச்சேர்மம் அழைக்கப்படுகிறது. கரைசலாக மட்டுமே கிடைக்கக்கூடிய இச்சேர்மம் மற்ற ஐப்போ ஆலைடுகள் போலவே இயற்பியல் மற்றும் வேதிப்பண்புகளைக் கொண்டிருக்கிறது. இவ்வமிலத்தின் உப்புகளும் நிலைப்புத்தன்மை இல்லாமலேயே உள்ளன.

தயாரிப்பு மற்றும் பண்புகள்
--------------------------

தண்ணீருடன் புரோமினைச் சேர்க்கும் போது விகிதச்சிதைவு முறையில் ஐப்போபுரோமசு அமிலமும் ஐதரோபுரோமிக் அமிலமும் உருவாகின்றன.

Br2 + H2O HOBr + HBr

ஐப்போபுரோமசு அமிலம் 8.65 அளவை காடித்தன்மை எண்ணாகப் (pKa = 8.65) பெற்றுள்ளது. எனவே காடித்தன்மை சுட்டெண் 7 (pH 7) அளவுள்ள நீரில் மட்டுமே இது பகுதியாகப் பிரிகையடைகிறது. அமிலத்தைப் போலவே ஐப்போபுரோமைட்டு உப்புகளும் நிலைப்புத் தன்மையில்லாமல் உள்ளன. மெதுவாக இவை விகிதச் சிதைவுக்கு உள்ளாகி தொடர்புடைய புரோமேட்டு மற்றும் புரோமைட்டுகளாக சிதைகின்றன.

3BrO−(aq) → 2Br−(aq) + BrO−3(நீர்க்கரைசல்)

பயன்கள்
-------

பல நோய்க்காரணி செல்களை அழிக்கும் தன்மை கொண்டிருப்பதால் வெளுப்பாக்கி, ஆக்சிசனேற்றி, நாற்றம் நீக்கி, நச்சுக் கொல்லி என்று பல்வேறு பயன்களை இச்சேர்மம் பெற்றுள்ளது.வெப்ப இரத்தப் பிராணிகளில் உள்ள ஈசனோபில்களில் இவ்வமிலம் உற்பத்தி செய்யப்படுகிறது.. ஈசனோபில் பெராக்சிடேசு என்ற நொதி புரோமினைப் பயன்படுத்தி ஐப்போபுரோமசு அமிலத்தை உருவாக்குகிறது.
சூடான தொட்டிகளிலும் நீரூற்றுகளிலும் புரோமைடும் ஒரு கிருமி நாசினியாகப் பயன்படுத்தப்படுகிறது. ஒரு ஆக்சிசனேற்றும் முகவரின் உதவியால் ஈசனோபில்களிலுள்ள பெராக்சிடேசு போலச் செயல்பட்டு ஐப்போபுரோமைட்டை இது உருவாக்குகிறது.

ஓரின வேதிப்பொருளான ஐப்போகுளோரசு அமிலத்துடன் சேர்த்துப் பயன்படுத்தினால் மிகவும் பயனுள்ளதாக இருக்கிறது.

மேற்கோள்கள்
-----------

1. ↑  Mayeno, AN; Curran, AJ; Roberts, RL; Foote, CS (1989). "Eosinophils preferentially use bromide to generate halogenating agents -- Mayeno et al. 264 (10): 5660 -- Journal of Biological Chemistry". *The Journal of Biological Chemistry* **264** (10): 5660–8. பப்மெட்:2538427.. பார்த்த நாள்: 2008-01-12.
**கடவனு பொறந்துவ** (சிங்களம்: *කඩවුනු පොරොන්දුව*, நிறைவேற்றப்படாத வாக்குறுதி) என்பது இலங்கையின் முதலாவது சிங்களப் பேசும் படமாகும். இத்திரைப்படம் 1947 ஆம் ஆண்டு சனவரி 21 திகதியன்று திரையிடப்பட்டது.

இத்திரைப்படம் இதே பெயரில் மீண்டும் 1982 ஆம் ஆண்டில் தயாரிக்கப்பட்டது. இதில் விஜய குமாரதுங்க நடித்திருந்தார்.

தயாரிப்பு, நெறிப்படுத்தல்
-------------------------

‘கடவனு பொறந்துவ’ இலங்கையில் தயாரிக்கப்பட்ட முதலாவது சிங்களத் திரைப்படமாக இருந்தாலும் அதன் தயாரிப்புக்கு முன்னின்று உழைத்தவர்கள் இலங்கைத் தமிழர்களும், முஸ்லிம்களும், இந்தியத் திரைப்படக் கலைஞர்களும் ஆவர். இந்தப் படத்தை எஸ். எம். நாயகம் தயாரிக்க இந்தியாவைச் சேர்ந்த ஜோதி சின்ஹா என்பவர் நெறிப்படுத்தியிருந்தார்.

நடிகர்கள்
---------

இந்தப் படத்தில் கதாநாயகனாக பி. ஏ. டபிள்யூ. ஜயமானவும், கதாநாயகியாக ருக்மணி தேவியும் மற்றும் எடி ஜயமான, ஜெமினிகாந்தா, ஹிகோ. பெர்னாண்டோ, பீற்றர் பீரிஸ், ஸ்டன்லி மல்வராச்சி, பேட்டம் பெர்னாண்டோ உட்படப் பலரும் நடித்திருந்தனர்.

பாடல்கள்
--------

மொகிதீன் பேக் மற்றும் தென்னிந்தியத் திரைப்படப் பாடகர்களான ஏ. எம். ராஜா, ஜிக்கி, ஜமுனாராணி, என். சி. கிருஷ்ணன் ஆகியோர் பாடல்களைப் பாடியிருந்தனர். 12 பாடல்கள் இடம்பெற்றிருந்தன. அவற்றை ஆர். நாராயண ஐயர் இசையமைத்திருந்தார்.

வெற்றிப்படம்
------------

இத்திரைப்படம் முதன் முதலில் கொழும்பில் கிங்ஸ்லி திரையரங்கில் திரையிடப்பட்டது. 200 நாட்கள் தொடர்ந்தும் திரையிடப்பட்டது. சிங்களத் திரையுலகில் வசூல் சாதனையை படைத்தது.

வெளி இணைப்புகள்
---------------

* முதல் சிங்கள பேசும் படத்தின் வயது 64 தினகரன், சனவரி 19, 2011
* Sri Lanka Cinema Database
* தேசிய திரைப்படக் கூட்டுத்தாபனம், இலங்கை பரணிடப்பட்டது 2007-09-27 at the வந்தவழி இயந்திரம்
**ஐந்தாம் வேற்றுமை** என்பது இப்பொருள் இத்தன்மையானது என்னும் பொருண்மையை உணர்த்துவது ஆகும். ஐந்தாம் வேற்றுமை உருபு **இன்**, **இல்** ஆகும். இவ்வுருபு தன்னை ஏற்ற பெயர்ச் சொல்லின் பொருளை நான்கு வகையாக வேறுபடுத்தும்

ஐந்தாம் வேற்றுமை உணர்த்தும் பொருள்கள்
-------------------------------------

**சான்று**

1. **நீங்கல்**

மலை**யின்** வீழருவி
2. **ஒப்பு** 

* காக்கை**யின்** கரிது களம்பழம்.
* பா**லின்** வெளிது கொக்கு.

3. **எல்லை**

* மதுரை**யின்** வடக்கே தில்லை
* குடந்தை**யின்** கிழக்கு புகார்.

4. **ஏது** 

* கல்வி**யில்** பெரியவர் கம்பர்
* செல்வத்**தில்** சிறந்தது கல்வி.

சொல்லுருபுகள்
-------------

நீக்கப் பொருளிலும் எல்லைப் பொருளிலும் **இல்**, **இன்** என்ற உருபுகளின் மேல் ,  **நின்று**, **இருந்து** என்பவை சில இடங்களில் சொல்லுருபுகளாய் வரும்
சான்று  

**நின்று**

* ஊரி**னின்று** நீங்கினான்
* ஊரி**லிருந்து** போனான் --- நீக்கல் பொருள்

**இருந்து**

* காட்டி**னின்று** ஊர் காத தூரம்
* வீட்டி**லிருந்து** ஐந்து காதம் -- எல்லைப் பொருள்

**நூற்பா-1**
------------

" ஐந்தாகுவதே
இன்னெனப் பெயரிய வேற்றுமைக் கிளவி
இதனின் இற்றிது என்னும் அறிவே"

**நூற்பா-2**
------------

" ஐந்தாவது அதன் உருபே இன்னும் இல்லும்
நீங்கல் ஒப்பல் எல்லை ஏதுப் பொருளே" --

குறிப்புகள்
-----------

1. ↑  தொல்காப்பியம், சொல்லதிகாரம்.நூற்பா 77
2. ↑  நன்னூல், வேற்றுமையியல். 299

மேற்கோள் நூல்கள்
----------------

* நன்னூல்
* தொல்காப்பியம்

| * பா
* உ
* தொ
வேற்றுமை |
| --- |
| 
முதல் வேற்றுமை **·** 
இரண்டாம் வேற்றுமை  **·** 
மூன்றாம் வேற்றுமை  **·** 
நான்காம் வேற்றுமை **·** 
ஐந்தாம் வேற்றுமை  **·** 
ஆறாம் வேற்றுமை **·** 
ஏழாம் வேற்றுமை  **·** 
எட்டாம் வேற்றுமை **·** 
வேற்றுமைத்தொகை **·** 
வேற்றுமையுருபு
 |
ஆப்பிரிக்காவின் கொம்பு என்னும் பகுதியைச் சூழ்ந்துள்ள எரித்திரேய கடல். வரைந்தவர்: ஜேம்ஸ் ரென்னல்; ஆண்டு:1799.
**எரித்திரேய கடல்** (*Erythraean Sea*) (கிரேக்கம்: Ερυθρά Θάλασσα; *Erythra Thalassa*) என்பது பண்டைய நிலப்பட வரைவுகளில் குறிக்கப்படுகின்ற ஒரு கடல் பெயர் ஆகும்.

பெயர் தோற்றம்
-------------

"எரித்திரேய கடல்" என்னும் பெயர் கிரேக்க மொழிச் சொல்லாகிய "எருத்ரா" (Ερυθρά) என்பதிலிருந்து பிறந்ததாகக் கருதப்படுகிறது. அதற்கு "சிவப்பு" என்று பொருள். இன்று செங்கடல் என்று அழைக்கப்படுகின்ற பகுதியில் நீரின் மேல்மட்டத்தில் சிவப்பு நிற நுண்ணுயிரிக் கூட்டம் தோன்றி, செந்நிறமாகக் காணப்படுவதுண்டு. 

எரித்திரேய கடல் "எரி திரைக் கடல்" என்னும் தமிழ்ப் பெயரிலிருந்து தோன்றியதாகச் சிலர் தரும் விளக்கம் ஏற்புடையதாகத் தெரியவில்லை. கடல் எரிவது போன்று செந்நிறம் தெரிவதாலும், திரை தோன்றுவதாலும் அப்பெயர் வந்ததாக விளக்கப்படுகிறது. "ருத்ரம்" என்னும் சமசுகிருத சொல்லோடு தொடர்புடைய எருத்ரா (Ερυθρά) என்னும் கிரேக்கச் சொல்லிலிருந்து "எரித்திரேய" கடல் என்பது பிறந்ததாகக் கொள்வதே சிறப்பு

கி.பி. மூன்றாம் நூற்றாண்டில் பிளாவியுஸ் பிலோஸ்ட்ராட்டுஸ் என்பவர் கூற்றுப்படி, "எருத்ரா அல்லது சிவப்பு என்று அழைக்கப்படுகின்ற கடல் ஆழ்நீல நிறம் கொண்டது. எருத்ராஸ் என்னும் மன்னன் தன் பெயரை அக்கடலுக்கு அளித்தார்."

எரித்திரேய கடல் என்று அழைக்கப்படும் நீர்ப் பகுதிகள்
---------------------------------------------------

"எரித்திரேய கடல் வழிக்கையேடு" (Periplus of the Erythraean Sea) என்னும் நூல் குறிப்பிடுகின்ற பெயர்கள், வழிகள், இடங்கள்
"எரித்திரேய கடல் வழிக்கையேடு" குறிப்பிடுகின்ற இடங்களைக் காட்டுகின்ற 17ஆம் நூற்றாண்டு நிலவரைபடம்
"எரித்திரேய கடல்" யாது என்பது குறித்து வரலாற்றில் பல நீர்ப் பகுதிகள் அடையாளம் காட்டப்பட்டுள்ளன:

* ஹெரொடோட்டஸ் என்னும் கிரேக்க வரலாற்றாசிரியர் (கி.மு. 5ஆம் நூற்றாண்டு) தம் நூலில் பெனீசிய மக்கள் எரித்திரேய கடலிலிருந்து வந்ததாகக் குறிப்பிடுகிறார்.

* கி.பி. முதல் நூற்றாண்டில் எழுதப்பட்ட "எரித்திரேய கடல் வழிக்கையேடு" (Periplus of the Erythraean Sea) என்னும் நூல் "எரித்திரேய கடல்" என்னும் பெயரால் அரபிக் கடல் உட்பட வடமேற்கு இந்தியப் பெருங்கடல் பகுதி முழுவதையும் குறிக்கிறது.
* கடந்த நூற்றாண்டுகளில், நிலப்பட வரைநர்கள் "எரித்திரேய கடல்" என்னும் பெயரால் சோக்கோத்ரா தீவைச் சூழ்ந்த, குவார்தாஃபுயி முனைக்கும் (Cape Guardafui), ஆர்தாமாத் கரைக்கும் (Hadhramaut) இடைப்பட்ட வடமேற்கு இந்தியப் பெருங்கடல் பகுதியைக் குறித்தார்கள். இப்போது ஏதென் வளைகுடா (Gulf of Aden) என்னும் பெயர் வழக்கில் உள்ளது. வடமேற்கு இந்தியப் பெருங்கடலை இப்பெயரால் குறிப்பிடும் நிலவரை படங்களில் செங்கடல் "அரபி வளைகுடா" (Arabian Gulf) என்னும் பெயரால் குறிப்பிடப்படுகிறது.
* எரித்திரேய கடல் என்னும் பெயர் பாரசீக வளைகுடா (முந்நாட்களில் "செந்நிற வளைகுடா") பகுதியையும் குறித்தது.
* எரித்திரேய கடல் என்னும் பெயரால் செங்கடல் குறிக்கப்பட்டது. இது குறிப்பாக 19ஆம் நூற்றாண்டு வழக்கம். அதன்படியே "எரித்திரேயா" என்னும் நாடு பண்டைய கிரேக்க மூலத்திற்கு ஏற்ப பெயர்பெற்றது.
* 1895இலிருந்து செவ்வாய் கிரகத்தின் கருஞ்சிவப்புப் பகுதிக்கு எரித்திரேய கடல் (Mare Erythraeum) என்னும் பெயர் கொடுக்கப்பட்டுள்ளது.

குறிப்புகள்
-----------

1. ↑  "Red Sea". *Encyclopædia Britannica Online Library Edition*. Encyclopædia Britannica. 2008-01-14 அன்று பார்க்கப்பட்டது.
2. ↑  *Life of Apollonius of Tyana*, Book III, chapter L, Loeb Classical Library
3. ↑  1794, Orbis Veteribus Notus by Jean Baptiste Bourguignon d'Anville
ஒரு கடவுச்சொல் எந்த அளவிற்கு பாதுகாப்பானது என்பதை **கடவுச்சொல் பலம்** (*Password strength*) என்கிறார்கள். பொதுவாக குறிப்பிட வேண்டுமென்றால், கடவுச்சொல்லை கண்டுபிடிக்க முயல்பவர் எத்தனை தடவைகளில் கடவுச்சொல்லைக் கண்டுபிடிப்பார் என்பதை அளவிடுதலாகும். பலமிகுந்த கடவுச்சொலைப் பயன்படுத்துதல் பாதுகாப்பானதாகும். எனவே மின்னஞ்சல் நிறுவனங்களும், வங்கிகளும் பாதுகாப்பான கடவுச்சொல்லைப் பயன்படுத்துமாறு பயனர்களை வேண்டுகின்றன.

பாதுகாப்பான கடவுச்சொல்
----------------------

வெறும் சொற்களை மட்டும் கொண்டிருக்கும் கடவுச்சொற்கள் பாதுகாப்பானவை அல்ல. கடவுச்சொல்லைக் கண்டுபிடிக்க முயல்பவர், அகராதியில் உள்ள அனைத்துச் சொற்களையும் பிரபலமான சொற்களையும் உள்ளிட்டு சோதிப்பார். எனவே இத்தகைய சொற்களைத் தவிர்க்க வேண்டும். கடவுச்சொல் பாதுகாப்பானதாக இருக்க வேண்டுமென்றால், எழுத்துக்களுடன் எண்களையும் குறியீடுகளையும் சேர்க்க வேண்டும். எடுத்துக்காட்டாக, a1brS, ve4Op' 

கடவுச்சொற்களை கண்டுபிடிக்க தற்போது ஏராளமான கருவிகள் கண்டுபிடிக்கப்பட்டுள்ளன. நிமிடத்திற்கு ஆயிரம் கடவுச்சொற்கள் என, அகராதியில் உள்ள அனைத்துச் சொற்களையும் உள்ளிட்டு எளிதில் கண்டுபிடிக்கும் செயலிகளும் உள்ளன. இத்தகைய கருவிகள், பத்து எழுத்துருக்களைக் கொண்ட கடவுச்சொல்லை ஒரே நாளில் கண்டுபிடிக்கக்கூடியவை.
**புதுக்கவிதை** என்பதற்கான வரைவிலக்கணம் என்பது இன்றைய சூழலில் பல்வேறுபட்டதாகக் காணப்படுகின்றது. எனினும் இலகுவாக புதுக்கவிதை என்பது கவிதைக்குரிய மரபு, இலக்கணம் அற்ற ஒரு கவிதை முறையாக நோக்கப்படுகின்றது. மரபுக்கவிதையானது சீர், தளை, அடி, தொடை என்னும் கட்டுப்பாடுகளைக் கொண்டு காணப்பட புதுக்கவிதை அவற்றை புறந்தள்ளியதாக புதுக்தோற்றத்துடன் காணப்படுகின்றது.

தோற்றம்
-------

தமிழ் இலக்கிய வளர்ச்சியும் அதனோடு கூடிய தேவையும் புதுக்கவிதைக்கு வித்திட்டது. ஆங்கிலத்தில் *New Poetry, Modern Poetry* என அழைக்கப்பட்ட கவிதை வடிவம் தமிழுக்கே உரிய மரபில் புதுக்கவிதையாகத் திகழ்கிறது.

அமைப்பு
-------

மரபுக்கவிதை போன்று சீர், தளை, அடி, தொடை என்னும் கட்டுப்பாடுகளை கொண்டிராத ஒன்றாக புதுக்கவிதை காணப்படுகின்றது. 

புதுக்கவிதைகளில் காணும் காட்சியினை அலங்கார வார்த்தைகளின்றி, உள்ளதை உள்ளபடியே எளிய தமிழ்ச் சொற்கள் கொண்டே எழுதப்படும் கவிதை வடிவம். 

### அடிவரையறை (வரி எண்ணிக்கை)

இத்தனை அடிகள்தான் எழுதப்பட வேண்டும் என்ற வரையறை இல்லை.

### அடியமைப்பு (வரியமைப்பு)

ஒவ்வொரு அடியிலும் குறிப்பிட்ட சீர்கள் இருக்க வேண்டுமென்ற வரையறை இல்லை.

### சொற்சுருக்கம்

சொற்சுருக்கம் இருக்க வேண்டியது புதுக்கவிதைக்கான முக்கிய அம்சம்.

### ஒலிநயம்

பேச்சுவழக்குச் சொற்களிடையே ஒலிநயம் காணப்படுவது பொதுவானது.

### சொல்லாட்சி

சொற்கள் சிறப்பாகப் பயன்படுத்தப்படுவதும் வடமொழி, ஆங்கிலம், பேச்சுவழக்குச் சார்ந்த சொற்களுக்கும் பாவிக்கப்படுகிறது.

### தொடை நயம்

எதுகை, மோனை, இயைபு என்னும் தொடை நயங்களெல்லாம் கட்டாயம் என்ற நிலையில்லை.

### யாப்புச் சாயல் மற்றும் நாட்டுப்புறச் சாயல்

அடிவரையறை செய்து எழுதும்போது மரபுக்கவிதை போன்று இது தோற்றமளிக்கும்.

### வசன நடை மற்றும் உரையாடல் பாங்கு

வசன நடையும் உரையாடல் பாங்கும் சிறப்பாக எளிய முறையில் பாவிக்கப்படும்.

###### **காட்சி அமைப்பு**

ஒரு கருப்பொருளை காட்சியாகக் கொண்டு நம்கண் முன்னே கொண்டு வந்து நிறுத்தும் எளிய வடிவம் புதுக்கவிதை
இந்த புதுக்கவிதை உலகிற்கு புதுப்பாதை அமைத்த பெருமை கவியரசு நா.காமராசன் அவர்களையே சாரும்.

உசாத்துணை
---------

1. ↑  Abbs, Peter; Richardson, John. *The Forms of Poetry: A practical study guide for English* (15th ). Cambridge University Press. பக். 137. பன்னாட்டுத் தரப்புத்தக எண்:978-0-521-37160-5. .

வெளியிணைப்புக்கள்
-----------------

* தமிழ் இணையக் கல்விக்கழகம் பாடப்பகுதி - புதுக்கவிதை
[*தொடர்பிழந்த இணைப்பு*]
* தமிழ் இணையப் பல்கலைக்கழகப் பாடப்பகுதி - புதுக்கவிதை
[*தொடர்பிழந்த இணைப்பு*]
அலெக்ஸாண்டிரியா பண்டைய நூலகம்,ஆரம்ப கால வடிவம் தகவல் மீட்பு மற்றும் சேமிப்பு.
எளிமையாக கூற வேண்டும் என்றால் "தகவல் அறிவியல் என்பது தகவல்களை சேமிக்க மற்றும் மீட்டெடுப்பதற்காக செயல்முறைகள் பற்றிய ஆய்வு".
**தகவல் அறிவியல்** என்பது அடிப்படையாக  தகவல்களை பகுத்தாய்தல், சேகரித்தல், வகைப்படுத்துதல், சேமித்தல், மீட்டுதல் போன்ற பல்துறையிடைச் சார்ந்த அறிவியல் ஆகும்.[1] தகவல் அறிவியல் (தவறுதலாக) கணினி அறிவியலின் ஒரு பிரிவாகப் பெரும்பாலும் கருதப்படுகிறது.

வரலாறு
------

### தகவல் அறிவியலின் நான்கு மைல்கற்கள்

1. புத்தகங்கள், கட்டுரைகள், அல்லது பிற வெளியீடுகள் பற்றிய புள்ளிவிவர பகுப்பாய்வு மற்றும் தகவல் செயல்முறைகள் பற்றிய படிப்பு [2]
2. தானியங்கி முறையில் தகவல்களை தேடுவது
3. தகவல் அமைப்புகள் தோற்றம் மற்றும் தரவுத்தளங்ளின் உருவாக்கம்
4. தொழில்நுட்பத்தின் காரணமாக ஏற்பட்ட தகவல் மேலாண்மையின் பரிணாம வளர்ச்சி

### மெய்ப்பொருள் மூல ஆராய்ச்சி

தகவல் அறிவியலின் மூல ஆராய்ச்சி ஒரு திரளத்தில்(Domain) உள்ள கருத்துக்களின் அறிவு தொகுப்பாக அறியப்படுகிறது.

அடிப்படை
--------

### நோக்கம் மற்றும் அணுகுமுறை

தகவல் அறிவியல் முதலில் தகவல் தேவைப்படுபவர்களின் தேவைகளையும் பிரச்சனைகளையும் உணர்ந்து பின்பு அதற்கேற்றாற் போல தொழில்நுட்பங்களையும் தகவல்களையும் செயற்படுத்துகிறது. வேறொரு வகையில் விளக்க வேண்டுமென்றால் தகவல் அறிவியல் முதலில் ஒட்டு மொத்த அமைப்பின் பிரச்சனைகளை அணுகி பின்னர் ஒவ்வொரு தனிப்பட்ட தொழில்நுட்ப விஷயங்களை அணுகுகிறது. இந்த நிலையில் தகவல் அறிவியலை தொழில்நுட்ப தீர்மானவியலுக்கான ஒரு தீர்வாகவும் பார்க்கலாம்.

### வரையறை

1968ல் தகவல் அறிவியல் மற்றும் தொழில்நுட்பத்திற்கான அமெரிக்கன் சொசைட்டியின்படி "தகவல் அறிவியல் துறை என்பது தகவலின் பண்புகள் மற்றும் தன்மை குறித்த ஆராய்ச்சி ஆகும். இது தகவல்களின் பிறப்பிடம், தொகுப்பு, அமைப்பு, சேமிப்பு, மீட்பு, விளக்கம், பரிமாற்றம், உருமாற்றம், மற்றும் பயன்பாடு தொடர்பான அறிவியல் ஆகும்."[3]

பண்புகள்
--------

தகவல் அறிவியல் மூன்று பொது பண்புகளை கொண்டுள்ளன அவையாவையெனில்[4]:

* தகவல் அறிவியல் இயற்கையாகவே துறையிடையை ஒத்ததாகும், ஆனாலும் துறைகளுக்கிடையே இருக்கும் தொடர்புகள் வேறுபடும்.
* தகவல் அறிவியலை தகவல் தொழில்நுட்பத்துடன் இணைக்கமலோ தொடர்புபடுத்தமலோ இருக்க முடியாது. தொழில்நுட்பமானது தகவல் அறிவியலின் பரிணாம வளர்ச்சியை கட்டுப்படுத்துவதிலும், நிர்பந்திப்பதிலும் ஒரு முக்கிய இடம் வகிக்கிறது.
* தொழில்நுட்பத்தை தாண்டி தகவல் சமூகத்தின் அங்கமாகவும் தகவல் அறிவியல் உள்ளது.

மேற்கோள்கள்
-----------

1. ↑  Stock, W.G. & Stock, M. (2013). Handbook of Information Science. Berlin, Boston, MA: De Gruyter Saur.
2. ↑  LU, TAIHONG. 1990. Four Milestones in the Development of Information Science. Journal of the China's Society for Scientific and Technical Information. 1990 October; 9(5): 394-400. (In Chinese; English abstract).
3. ↑  Borko, H. (1968). Information science: What is it? American Documentation, 19(1), 3¬5.
4. ↑  Information Science,Tefko Saracevic
**சத்பவனா திவாஸ்** எனப்படும் மத நல்லிணக்க தினம் முன்னாள் இந்தியப் பிரதமர் ராஜீவ் காந்தியின் பிறந்த தினமான 
ஆகஸ்ட் 20 -ம் தேதி கொண்டாடப்பட்டு வருகிறது.

நோக்கம்
-------

இந்திய அரசியல் அமைப்பு சட்டத்தின் உயரிய கொள்கையான அனைத்து மதங்களுக்கும் சம உரிமை என்ற தன்மையை பல்வேறு இன, வகுப்பு, கலாச்சார மற்றும் மதங்களின் சங்கமமான இந்திய திருநாட்டில் நிலை நாட்டுவதைக் குறிக்கும் வகையில் இந்நாள் கொண்டாடப்படுகிறது.

உறுதிமொழி
---------

இந்நாளில் அரச அலுவலகங்களில் மத நல்லிணக்கத்துக்கான பின்வரும் உறுதிமொழி எடுத்துக்கொள்ளப்படும்.

"நான் சாதி, இன, வட்டார, மத அல்லது மொழி பாகுபாடு எதுவுமின்றி, இந்தியாவின் அனைத்து மக்களின் உணர்வுபூர்வ ஒற்றுமைக்கும் நல்லிணக்குத்துக்கும் பாடுபடுவேன் என்று உளமார உறுதிமொழி எடுத்துக் கொள்கிறேன். மேலும் எங்களுக்கிடையேயான அனைத்து வேறுபாடுகளையும், வன்முறையில் ஈடுபடாமல், பேச்சுவார்த்தைகள் மூலமாகவும், அரசியலமைப்புச் சட்ட வழிமுறைகளைப் பின்பற்றியும் தீர்த்துக்கொள்வேன் என்றும் இதனால் உறுதி அளிக்கிறேன்."

மேற்கோள்கள்
-----------

1. ↑  கலெக்டர் அலுவலகத்தில் மத நல்லிணக்க உறுதிமொழி ஏற்பு, தினத்தந்தி, 08 அக்டோபர் 2016
**காந்தாரிகள்** *(Gandharis)* என்பவர்கள் இருக்கு வேதம் மற்றும் பிற நூல்களிலிருந்து சான்றளிக்கப்பட்ட ஒரு பழங்குடியினர் ஆவர். 
ஜிம்மரின் கூற்றுப்படி, இவர்கள் வேத காலங்களில் குபா நதியில் வாழ்ந்தனர்.  பிற்காலத்தில், இவர்கள் பாரசீக பேரரசின் ஒரு பகுதியை உருவாக்கினர்.  இவர்கள் இருக்கு வேதத்தில் காந்தாரி என்றும், பின்னர் அதர்வண வேதத்தில் எல்லைப் பழங்குடியினரான பால்கிகாக்கள் (பாக்திரியர்கள) என்றும் குறிப்பிடப்படுகிறார்கள். விதேக நாட்டின் மன்னர் ஜனகனின் சமகாலத்தவராக இருந்த காந்தார நாட்டின் ஐத்தரேய பிராமணரான நாகனஜித்தை இவர்களில் ஒருவராக குறிப்பிடுகிறார்கள். சந்தோக்ய உபநிடதங்களிலும், கல்ப சூத்திரங்களிலும் காந்தாரிகள் குறிப்பிடப்பட்டுள்ளனர். 

புராண மற்றும் பௌத்த மரபுகளின் உத்தரபாத (வடக்கு) பிரிவில் காந்தாரர்கள் சேர்க்கப்பட்டுள்ளனர். ஏழு நதிகளின் நிலத்திலிருந்து மந்தத்தர் என்பவரால் துரூகு மன்னர் விரட்டப்பட்டதாகவும், அவர்களின் அடுத்த மன்னர் காந்தார நாட்டின் ஒரு வடமேற்கு பிராந்தியத்தில் குடியேறினார் என்றும் அது காந்தார தேசம் என்று அறியப்பட்டது என்றும் புராணங்கள் பதிவு செய்கின்றன.  பிற்கால துரூகு மன்னர் பிரசெட்டாசின் மகன்கள் வடக்கு ஆப்கானித்தானின் அருகிலுள்ள பகுதியில் வசித்து வந்தனர். இதைப்பற்றி பாகவத புராணம் ( 9.23.15-16); விஷ்ணு புராணம் (4.17.5); வாயு புராணம் (99.11–12); பிரம்மாண்ட புராணம் (3.74.11–12), மச்ச புராணம் (48.9) போன்ற புராணங்களில் பதிவு செய்யப்பட்டுள்ளது. 

மகாபாரதப் போரில் பாண்டவர்களுக்கு எதிராக கௌரவர்களின் வலுவான கூட்டாளிகளாக காந்தாரர்களும் அவர்களுடைய அரசன் சகுனி முக்கியமாக விளங்குகிறார்கள். காந்தாரர்கள் ஒரு ஆத்திரமடைந்த மக்களாகவும், போர் கலையில் நன்கு பயிற்சி பெற்றவர்களாகவும் இருந்துள்ளனர். புராண மரபுகளின்படி, யயாதியின் வழித்தோன்றலான அருத்தாவின் மகன் காந்தாரத்தை நிறுவினார். இந்த நாட்டின் இளவரசர்கள் இருக்கு வேத காலத்தின் புகழ்பெற்ற மன்னராக இருந்த துரூகுவின் வரிசையில் இருந்து வந்தவர்கள் என்று கூறப்படுகிறது. சிந்து ஆறு காந்தார நிலங்களில் பாய்ந்தது. வாயு புராணத்தின் (II.36.107) கருத்துப்படி, காளுகத்தின் முடிவில் காந்தாரர்கள் பிரமிதி என்கிற காளியால் அழிக்கப்பட்டனர்.

குறிப்புகள்
-----------

1. ↑  Macdonell and Keith, Vedic Index, 1912
2. ↑  Macdonell and Keith, Vedic Index, 1912
3. ↑  Kandahar in Afghanistan possibly derives its name from Gandhara, Bryant 2001
4. ↑  see e.g. Pargiter [1922] 1979; Talageri 1993, 2000
விக்கிகளில், **தகவற்பெட்டி** (infobox) என்பது ஓர் ஆவணம் போன்ற அதன் பொருள் குறித்த தகவல்களை சேகரித்து வழங்க பயன்படும் வரிசைப் பட்டியல் ஆகும் விக்கிபீடியாவில் ஒரு கட்டுரையின் பொருள் குறித்த தகவல்களின் சுருக்கத்தைக் குறிக்கிறது.  இந்த காரணத்தினால் தகவற் பெட்டி சில அம்சங்களில் தரவு வரிசைப் பட்டியல்களோடு ஒப்பிடப்படுகின்றன. பெரிய ஆவணத்தில் வழங்கப்படும்போது, ஒரு தகவற்பெட்டி பெரும்பாலும் பக்கப்பட்டி வடிவத்தில் வழங்கப்படுகிறது.

விக்கிப்பீடியா
--------------

விக்கிபீடியாவில் ஒரு கட்டுரையின் தகவல்களைச் சுருக்கமாக கொடுக்க தகவற் பெட்டியினைப் பயன்படுத்தப்படலாம்.  பொதுவான வடிவமைப்பைப் பயன்படுத்துவதன் மூலம் விளக்கக்காட்சியின் நிலைத்தன்மையை உறுதிப்படுத்த கட்டுரைகளில் இவை பயன்படுத்தப்படுகின்றன.   முதலில், தகவற் பெட்டி என்பது (மற்றும் பொதுவான வார்ப்புருக்கள்) பக்க வடிவமைப்பு நோக்கங்களுக்காகப் பயன்படுத்தப்பட்டன.  தகவற் பெட்டிகளில் உள்ள காரணிகளை விரிவுபடுத்துவதன் மூலம் அது கட்டுரையாக மாற்றப்படலாம்.

 மேசைக் கணினியில் வலை உலாவி இயந்திரத்தால் வழங்கப்பட்ட *குரோஸ்டாட்டா* என்ற விக்கிபீடியா கட்டுரைக்கான தகவற்பெட்டி
ஒரு கட்டுரையின் விக்கி உரைக்குள் ஒரு தகவற் பெட்டியினை வைப்பது அணுகலுக்கு முக்கியமானது ஆகும்.

பைசா-யேட்ஸ் மற்றும் கிங் ஆகியோரின் கூற்றுப்ப்படி, சில பயனர்கள் தகவற்பெட்டி போன்ற வார்ப்புருக்களை சிக்கலானதாகக் காண்கிறார்கள்.

```
{{நூல் தகவல் சட்டம் 
|தலைப்பு             =  
|படிமம்              =
|படிம_தலைப்பு       =
|நூல்_பெயர்           = 
|நூல்_ஆசிரியர்         = 
|அசல்_தலைப்பு        = 
|மொழிபெயர்ப்பாளர்    = 
|ஓவியர்               = 
|அட்டைப்பட_ஓவியர்   = 
|வகை                 =
|பொருள்               =
|காலம்                = 
|இடம்                 =
|மொழி                =
|தொடர்                =
|பக்கங்கள்              = 
|அளவும்_பருமனும்      = 
|பதிப்பகம்               = 
|பதிப்பு                  = 
|ஆக்க_அனுமதி          = 
|ஐஸ்பிஎன்              = 
|oclc                   =  
|முன்_பாகங்கள்         = 
|பின்_பாகங்கள்          = 
|பிற_குறிப்புகள்         =    
}}
```

இயந்திர வழி கற்றல்
------------------

2008 ஆம் ஆண்டு கணக்கின்படி விக்கிபீடியா கட்டுரைகளில் சுமார் 44.2%  மற்றும் 2010 இல் சுமார் 33% கட்டுரைகளில் தகவற்பெட்டிகள் இருந்தது. பிரெஞ்சு விக்கிபீடியா *இன்போபாக்ஸ் பதிப்பு 2* திட்டத்தை மே 2011 இல் துவக்கியது.

மேலும் படிக்க
-------------

1. 1 2 3  Liyang 2011, ப. 385.
2. ↑  Broughton 2008, ப. 357.
3. ↑  Broughton 2008, ப. 17.
4. ↑  Broughton 2008, ப. 18.
5. ↑  Broughton 2008.
6. ↑  Baeza-Yates & King 2009, ப. 345.
7. ↑  Baeza-Yates & King 2009.
8. ↑  Lange, Böhm & Naumann 2010.
9. ↑  Geertman, Reinhardt & Toppen 2011.
10. ↑  The project is hosted on the French Wikipedia page Infobox/V2.
*The Newe Attractive* என்ற நோமானின் நூலில் சித்தரிக்கப்பட்டுள்ள காந்தச் சரிவின் வரைபடம்**காந்தச் சரிவு** (Magnetic dip)எனப்படுவது, திசைகாட்டியொன்றை, நிலைக்குத்தாக வைத்திருக்கும் நிலையில், திசைகாட்டியின் ஊசியானது, கிடையோடு ஏற்படுத்துகின்ற கோணம் ஆகும். பூமியின் வெவ்வேறு பகுதிகளில் இந்தக் கோணத்தின் பெறுமானம் வித்தியாசப்படுகின்றது. புவியின் காந்தப்புலமானது, கீழ்ப்புறமாக பூமியை நோக்கி, அமைந்திருக்கின்றது என்பதை இந்தக் கோணத்தின் பெறுமானம் நேர் எண்ணாக வருகின்ற நிலை குறிக்கின்றது.

இந்தக் கோணத்தின் பெறுமானம், சரிவு வட்டம் (dip circle) எனப்படும் கருவியால் பொதுவாக அளக்கப்படும்.

ஜோர்ஜ் கார்ட்மென் என்ற பொறியியலாளரால் 1544 ஆம் ஆண்டு சரிவுக்கோணம் முதன் முதலாகக் கண்டறியப்பட்டது. சரிவு வட்டத்தைப் பயன்படுத்தி காந்தச் சரிவை அளவிடும் முறையை இங்கிலாந்தைச் சேர்ந்த ரொபேர்ட் நோமான் என்பவர் 1581 இல் விபரித்தார்.

மேற்கோள்கள்
-----------

1. ↑  Charles Murray (2003). *Human Accomplishment* (First ). பக். 176. .
2. ↑  
Norman, Robert (1581). *The newe attractive: shewing the nature, propertie, and manifold vertues of the loadstone: with the declination of the needle, touched therewith under the plaine of the horizon*. .
**புது தில்லி காளி பரி** (*New Delhi Kali Bari*) என்பது காளி தேவிக்கு அர்ப்பணிக்கப்பட்ட ஒரு இந்துக் கோயிலாகும். மேலும் இது இந்தியாவின் புது தில்லியில் வங்காள கலாச்சாரத்திற்கான மையமாகத் திகழ்கிறது. 1930களில் நிறுவப்பட்ட இது தில்லியில் உள்ள இலட்சுமிநாராயணன் கோயிலுக்கு (பிர்லா மந்திர்) அருகில் உள்ள மந்திர் மார்க்கில் அமைந்துள்ளது.

வரலாறு
------

வளர்ந்து வரும் வெளிநாட்டிலுள்ள பெங்காலி மக்களின் பல ஆண்டு கோரிக்கைகளுக்குப் பிறகு, இலட்சுமிநாராயணன் கோயிலுக்கு அடுத்துள்ள புதிய கோயில் சாலையில் ஒரு ஏக்கர் நிலம் ஒதுக்கப்பட்டது. கொல்கத்தாவின்காளிகாட் காளி கோவிலில் உள்ளதைப் போன்ற ஒரு சிலையுடன் சிறிது காலத்த்திற்குப் பிறகு காளி தேவியின் சிறிய ஆலயம் வந்தது. 1935 ஆம் ஆண்டில் முதல் தலைவராக இருந்த சுபாஷ் சந்திரபோஸுடன் இதன் குழு முறைப்படுத்தப்பட்டது.  மேலும், முதல் இதனை சர் நீதிபதி மன்மத நாத் முகர்ஜி என்பவர் திறந்து வைத்தார். அதன் பிறகு பார்வையாளர்களுக்கும், விருந்தினர்களுக்கும் ஒரு கட்டிடம் எழுப்பப்பட்டது. பெங்காலி சுற்றுலாப் பயணிகள் அங்கு தங்குவதற்கு அறைகள் அல்லது தங்குமிடங்களை முன்பதிவு செய்யலாம். தில்லி காளிபரியில் ஒரு பழைய மற்றும் வளமான நூலகமும் உள்ளது.

துர்கா பூசை
-----------

காளி பரியில் கொண்டாடப்படும் துர்கா பூசை, நகரின் பழமையான துர்கா பூசைகளில் ஒன்றாகும். இது முதலில் 1925 இல் தொடங்கியது. காளி பரியின் அசல் கோயில் பெயர்ட் சாலையில் (இன்றைய பங்களா சாகிப் சாலை) அமைந்துள்ளது. அங்கு உள்ளூர் வங்காள சமூகம் ஆண்டு துர்கா பூசைக்காக கூடியது. 1931 க்குப் பிறகு தற்போதைய கோயில் வந்த பிறகு, அது இங்கே மாற்றப்பட்டது. இன்று வரை, இது தில்லியில் உள்ள நூற்றுக்கணக்கான பூசைக் குழுக்களுக்கான முக்கிய புள்ளியாகத் தொடர்கிறது. மேலும் இது தில்லி வங்காளர்களிடையே பரவலாக மதிக்கப்படுகிறது.   தில்லியில் பழைய பூசைகள் மட்டுமே 1910 இல் தொடங்கப்பட்ட தில்லி துர்கா பூஜா சமிதி ஏற்பாடு செய்த காஷ்மீர் வாயிலிலும், திமர்பூர் மற்றும் சிவில் லைன்ஸ் பூஜா சமிதி ஏற்பாடு செய்த திமர்பூர் பூசையிலும் உள்ளன. 1914. 

காளி பரியில் நடந்த பூசைக் கொண்டாட்டம் பாரம்பரிய பாணியைப் பின்பற்றியது. 1936 முதல் பூசை சடங்குகள் கூட மாறாமல் உள்ளன. ரவீந்திர இசையில் பாரம்பரிய போட்டிகள் இன்னும் ஏற்பாடு செய்யப்பட்டுள்ளன. திரு சுவாபன் குமார் சக்ரவர்த்தி இதன் தற்போதையத் தலைவராக இருக்கிறார். பூசை பந்தல் கட்டுவதற்காக கொல்கத்தாவிலிருந்து கைவினைஞர்கள் அழைத்து வரப்படுகிறார்கள்.

இடம்
----

புதுடில்லியில் கன்னாட்டு பிளேசுக்கு மேற்கே அமைந்துள்ள மந்திர் மார்க்கில் இந்த கோயில் அமைந்துள்ளது. உள்ளூர் பேருந்துகள், டாக்சிகள் மற்றும் ஆட்டோ ரிக்சாக்கள் மூலம் இந்த கோவிலை நகரத்திலிருந்து எளிதாக அணுக முடியும். அருகிலுள்ள தில்லி மெட்ரோ நிலையம் ஆர்.கே.ஆசிரமம் மார்க், சுமார் 2 கி.மீ. தொலைவில் அமைந்துள்ளது

குறிப்புகள்
-----------

1. ↑  "Archived copy". 1 November 2011 அன்று மூலம் பரணிடப்பட்டது. 4 October 2011 அன்று பார்க்கப்பட்டது.CS1 maint: archived copy as title (link)
2. ↑  "Kali Bari website to help old bond with the new". Archived from the original on 2013-01-25. .
3. ↑  "Delhi's old timers remember as another Durga Puja dawns". . 
[*தொடர்பிழந்த இணைப்பு*]
4. ↑  "How community pujas came about". .
5. ↑  "Tradition fuses with modernity". தி டைம்ஸ் ஆஃப் இந்தியா. 3 October 2011. Archived from the original on 2013-12-14. .
6. ↑  "Festive spirit pervades the Capital". தி இந்து. 15 October 2007. Archived from the original on 17 அக்டோபர் 2007. .

வெளி இணைப்புகள்
---------------

* New Delhi Kalibari at wikimapia
**கொப்பரை கொப்பரை** என்பது உன்னிப்போடு கூடிய ஒரு உத்தித்திற விளையாட்டு.

சிறுவர் சிறுமியர் வட்டமாக உட்காருவர். அவரவர் தொடையில் தட்டிக்கொண்டு முன்பாட்டும் பின்பாட்டுமாகப் பாடுவர்

பாட்டு:

| எல்லாரும் சேர்ந்து பாடும் பின்பாட்டு | பட்டவர் பாடும் முன்பாட்டு |
| --- | --- |
| கொப்பரை கொப்பரை | மாட்டுக் கொப்பரை |
| கொப்பரை கொப்பரை | ஆட்டுக் கொப்பரை |
| கொப்பரை கொப்பரை | மான் கொப்பரை |
| கொப்பரை கொப்பரை | எருமைக் கொப்பரை |
| கொப்பரை கொப்பரை | ஈக் கொப்பரை |

ஆடு, மாடு, மான், எருமை ஆகியவற்றைக் கொம்புள்ள விலங்காகத் தொகுத்துக் கூறினார். ஈயை அப்பட்டியலில் தொகுத்தது தவறு. எனவே ஈக் கொப்பரை எனச் சொன்னவுடன் யாரும் பின்பாட்டு பாடவும் கூடாது. தன் தொடையில் தட்டவும் கூடாது. இவற்றில் எது செய்தாலும் அவர் பட்டவர் ஆகவேண்டும். பூப்பெயர், காய்ப்பெயர், பழப்பெயர் பான்ற ஏதாவது ஓர் இனத்தைத் தெரிவு செய்துகொண்டு முன்பாட்டு பாடவேண்டும்.

இது ஒரு சுவையான விளையாட்டு.

பார்க்க
-------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவனம், 1980
**சித்தாந்த சிரோன்மணி** ( சமஸ்கிருதம் : सिद्धांत शिरोमणी படைப்புகளின் மகுடம் ) என்பது இந்தியாவின் பழமைவாய்ந்த ஒரு கணிதவியல் நூலாகும். இதை இயற்றியவர் இந்திய கணிதவியலாளரான இரண்டாம் பாஸ்கரர் என்பவராவார். இவரது 36 வயதில் கி.பி. 1150 ஆம் ஆண்டில் சித்தாந்த சிரோன்மணியை சமஸ்கிருத‍த்தில் எழுதினார். இந்நூல் 1450 செய்யுள்களுடன் உள்ளது.

பாகங்கள்
--------

### லீலாவதி

முதன்மைக் கட்டுரை: லீலாவதி (நூல்)
புத்தகத்தின் இந்த பாக நூலின் பெயர் அவரது மகள், லீலாவதி பெயரில் இருந்து வந்த‍து. இது சித்தாந்த சிரோன்மணி நூலின் முதல் தொகுதி நூலாகும். இந்த பாகம் எண் கணிதத்தைப் பற்றிய குறிப்புகளைக் கொண்டது. இது பதின்மூன்று அதிகாரங்களுடன், 278 செய்யுள்கள் கொண்டு கணிதப் புதிர் வடிவில் சுவாரஸ்யமாக எழுதப்பட்டுள்ளன. இந்தியாவில் கணிதப் புதிர் புத்தகங்களில் முன்னோடி நூல் இதுவே.

### பிஜ கணிதம்

இது சித்தாந்த சிரோமணியின் இரண்டாவது தொகுதி ஆகும். இது, ஆறு பகுதிகளாக பிரிக்கப்பட்டு, 213 செய்யுள்களைக் கொண்டு உள்ளது. இப்பகுதி அல்ஜிப்ராவுக்கு முக்கியத்துவம் தரப்பட்டதாக உள்ளது .

### கிரஹ கணிதம் மற்றும் கோளத்யாயம்

சித்தார்த்த சிரோமணி நூலின் மூன்றாம் மற்றும் நான்காம் பகுதிகளான கிரஹ கணிதம் மற்றும் கோளத்யாயம் ஆகியவை கோள்களை விளக்கும் புத்தகத்துக்குத் தேவையான வானியல் செய்திகளும் இதில் காணப்படுகின்றன இவை 900 செய்யுள்களைக் கொண்டதாக உள்ளன. (கிரஹ கணிதம் 451 மற்றும் கோளத்யாயம் 501 செய்யுள்களைக் கொண்டு உள்ளன).

மேற்கோள்கள்
-----------

1. ↑  Plofker 2009, ப. 71.
2. ↑  "khagol Maandal". 2012-04-20 அன்று மூலம் பரணிடப்பட்டது. 2017-01-01 அன்று பார்க்கப்பட்டது.
3. ↑  "BHASKAR'S ASTRONOMY".
புவியின் காந்தக்கோளம்
**காந்தக்கோளம்** (Magnetosphere) என்பது விண்வெளியில் உள்ள ஏதேனும் வான்பொருள் ஒன்றைச் சூழ்ந்து காணப்படும் வெற்றிடமான பிரதேசம் ஆகும். இப்பிரதேசத்தில் ஏற்றம் பெற்ற பொருட்கள், குறித்த வான்பொருளினால் தன்னகத்தே ஈர்க்கப்பட்டு அவ்வான் பொருளின் காந்தப்புலத்தினால் கட்டுப்படுத்தப்படுகின்றன. வான்பொருள்களுக்கு அண்மையில் இருக்கும் விண்மீன்களில் இருந்து வெளியிடப்படும் பிளாஸ்மாவினால், வான்பொருளின் காந்தப்புலக் கோடுகள் மின் ரீதியாக பாதிப்புக்கு உள்ளாகலாம் (குறிப்பாக சூரியப்புயல் போன்றவற்றால்). 1600 ஆம் ஆண்டுக் காலப்பகுதியில் ஆங்கிலேய வானியலாளரும் பௌதீகவியலாளருமான வில்லியம் கில்பேர்ட் புவியின் காந்தப்புலத்தினைக் கண்டறிந்ததில் இருந்து காந்தக்கோளம் பற்றிய ஆராய்ச்சிகளும், கல்விமுறையும் ஆரம்பமாகின.

மேற்கோள்கள்
-----------

1. ↑  "Magnetospheres". *NASA Science*. NASA.
2. ↑  Ratcliffe, John Ashworth (1972). *An Introduction to the Ionosphere and Magnetosphere*. CUP Archive. பன்னாட்டுத் தரப்புத்தக எண்:9780521083416. .
3. ↑   "Ionosphere and magnetosphere". *Encyclopedia Britannica*. (2012). Encyclopedia Britannica, Inc..
4. ↑  Van Allen, James Alfred (2004). *Origins of Magnetospheric Physics*. Iowa City, Iowa USA: University of Iowa Press. பன்னாட்டுத் தரப்புத்தக எண்:9780877459217. இணையக் கணினி நூலக மையம்:646887856.